কৃষ্ণনগরে জাতীয় ফার্মাসিস্ট সপ্তাহ পালন, সভাপতিত্বে শশী পাঁজা

নদিয়া: নদিয়ার (Nadia) কৃষ্ণনগর (Krishnagar) রবীন্দ্রভবনে প্রগ্রেসিভ হেলথ অ্যাসোসিয়েশনের জেলা শাখার উদ্যোগে অনুষ্ঠিত হল জাতীয় ফার্মাসিস্ট সপ্তাহ। সভাপতিত্ব করেন সংগঠনের রাজ্য সভানেত্রী ও রাজ্যের নারী ও শিশু কল্যাণ দফতরের মন্ত্রী ডক্টর শশী পাঁজা (Sashi Panja)। প্রদীপ প্রজ্জ্বলনের মধ্য দিয়ে অনুষ্ঠানের উদ্বোধন হয় এবং পরবর্তীতে সেমিনার, পুরস্কার বিতরণ ও সম্মাননা প্রদান পর্ব অনুষ্ঠিত হয় (District news)।

অনুষ্ঠানে উপস্থিত ছিলেন সংগঠনের রাজ্য সেক্রেটারি কাবেরী বড়াল, জেলা পরিষদের সভাধিপতি তারান্ডাম সুলতানা মীর, নদিয়া জেলার মুখ্য স্বাস্থ্য অধিকর্তা সহ বিভিন্ন পদাধিকারী। ফার্মাসিস্ট ও স্বাস্থ্যসেবা ক্ষেত্রে অসামান্য ভূমিকার জন্য বহু ব্যক্তিকে সম্মানিত করা হয়। স্বাস্থ্য ব্যবস্থার প্রথম সারিতে ফার্মাসিস্টদের ভূমিকা বিশেষভাবে তুলে ধরা হয়।

আরও পড়ুন: নবদ্বীপে দেশি আগ্নেয়াস্ত্র-সহ যুবক আটক

বক্তব্য রাখতে গিয়ে শশী পাঁজা জানান, করোনা থেকে গ্রামীণ স্বাস্থ্য ব্যবস্থায় ফার্মাসিস্টদের অবদান অনস্বীকার্য এবং সাধারণ মানুষ প্রথমেই তাদের ওপর নির্ভর করেন। পাশাপাশি তিনি SIR ইস্যুতে কেন্দ্রীয় সরকারের সমালোচনা করে বলেন, এই আইন মানুষের গণতান্ত্রিক অধিকার কেড়ে নিচ্ছে এবং বাংলার বিরুদ্ধে ষড়যন্ত্রমূলক চক্রান্তের অংশ।